section_heading: Zauzeće Moreje
paragraph_text: Dne 22. srpnja 1687., Morosini se s posadom od 14.000 ljudi iskrcao kod Patrasa, gdje se ustoličio novi otomanski zapovjednik Mehmed paša, koji je imao odred otprilike jednake veličine. Odmah po iskrcavanju napao je Mlečane, ne želivši im dati priliku da se priberu, ali je u borbi poražen i prisiljen na povlačenje. Tad se u turskim redovima raširila panika, te su Mlečani u svega par dana zauzeli sve značajnije utvrde; Patras, Rion, Antirion i Nafpaktos (Lepant) bez ikakvog otpora jer su ih njihove posade u panici napustile.